Beatrica de Holte

Beatrica de Holte (naskiĝinta proksimume 1250; mortinta la 4-an de decembro 1326 en Essen) estis ekde 1292 ĝis sia morto princabatino de la abatinejo Essen.

Ŝi finfaris la novkonstruaĵon de la katedralo de Essen, kiun ŝia antaŭulo kiel abatino, Berta de Arnsbergo, estis komencinta post la katastrofa brulego de 1275. Por la katedrala trezoro de Essen ŝi donacis grandan brakorelikvujon. Beatrica, kiu ne je ĝenerala konsento akiris sian postenon, sekurigis la minacatan ekonomian ekziston de la abatinejo, metante la ĉefbienojn, kies perdiĝo minacis pro la postuloj de lokaj administrantoj, per interkonsentoj aŭ reaĉeto denove sub regadon de la abatinejo.

Al Beatrica same kiel ŝia antaŭulo Berta de Arnsbergo mankis la brilo de imperiestra deveno, kiu faris la plej gravajn abatinojn de Essen, Matilda, Sofia kaj Teofano influriĉajn personojn. Per la rekonstruo de la abatopreĝejo, la ekonomia solidigo de la abatinejo kaj la defendo kontraŭ la ekspansiemo de la elektoprinclando Kolonjo Beatrica kondukis la abatinejon el ekzistominaca krizo kaj sekurigis tiel la pluekziston kiel memstara imperia princlando.

 Literaturo 
 Ute Küppers-Braun: Macht in Frauenhand – 1000 Jahre Herrschaft adeliger Frauen in Essen. Klartext Verlag, Essen 2002, ISBN 3-89861-106-X.
 Georg Humann: Die Kunstwerke der Münsterkirche zu Essen. Schwann, Duseldorfo 1904, pj. 306–310.
 Klaus Lange: Der gotische Neubau der Essener Stiftskirche. En: Thomas Schilp (eldoninto): Reform – Reformation – Säkularisation. Frauenstifte in Krisenzeiten. Klartext Verlag, Essen 2004, ISBN 3-89861-373-9, pj. 89–113.
 Melanie Prange: Das von Beatrix von Holte gestiftete Armreliquiar im Essener Domschatz. En: Brigitta Falk, Thomas Schilp, Michael Schlagheck (eldonintoj): ... wie das Gold den Augen leuchtet. Schätze aus dem Essener Frauenstift. Klartext Verlag, Essen 2007, ISBN 978-3-89861-786-4, pj. 189–213.
 Thomas Schilp: 18. Januar 1292: Die Essener canonice et canonici wählen Beatrix von Holte zur Äbtissin. Eine Annäherung an die erste überlieferte Wahlurkunde einer Äbtissin in Essen. En: Das Münster am Hellweg 56, 2003, pj. 143–148.
 Thomas Schilp: Sorores et fratres capituli secularis ecclesie Assindendes – Binnenstrukturen des Frauenstifts Essen im 13. Jahrhundert. En: Thomas Schilp (eldoninto): Reform – Reformation – Säkularisation. Frauenstifte in Krisenzeiten. Klartext Verlag, Essen 2004, ISBN 3-89861-373-9, pj. 37–65.
 Thomas Schilp: Stiftungen zum Totengedenken - Schenkungen für den Schatz. En: Brigitta Falk, Thomas Schilp, Michael Schlagheck (eldonintoj): ... wie das Gold den Augen leuchtet. Schätze aus dem Essener Frauenstift. Klartext Verlag, Essen 2007, ISBN 978-3-89861-786-4, pj. 39–51.

 Eksteraj ligiloj 

 Bildoj de la brakorelikvujo en la retpaĝaro de la katedrala trezorejo de Essen

Kategorio:Abatinoj de Essen
Kategorio:Naskiĝintoj en la 13-a jarcento
Kategorio:Mortintoj en 1327
Kategorio:Virinoj